Hulle kyk anders deur Price se oë | Netwerk24
Hulle kyk anders deur Price se oë
Deur Gert Van Wyk, Centurion 21 Augustus 2018 00:00
Ivor Price se rubriek in By (Beeld, 11.08) was, soos altyd, van hoogstaande gehalte.
Ons was die laaste ruk nogal bekommerd dat hy vanweë sy televisie-verpligtinge moontlik nooit weer sou skryf nie.
Hy is loshande die koerant se beste rubriekskrywer en ’n belangrike stem in die nasionale diskoers.
Deur sy pen kyk ons al jare lank anders na ’n deel van Suid-Afrika wat vir ons onbekend en anders is.
Ons gesin is nie regtig TV-mense nie, maar ervaar dieselfde passie vir die land in Price se TV-program, Landbouweekliks.
Daar is deesdae soveel nuwe televisieprogramme, maar werklik min wat met aanbieders van Price se kaliber kan spog.
Hy bring nie sy ego na die partytjie toe nie, maar eerder soveel passie, hart en warmte.
Dit bly verstommend hoe die boere, meestal harde manne, teenoor hom oopmaak.
Meer oor: Ivor Price | My Stem